OČKO  3/2020  - marec
mesačník pre nevidiacich a slabozrakých Nitrianskeho regiónu. S podporou Mesta Nitra vydala SINA Nitra n.o. a ZO ÚNSS Nitra, Nedbalova 540/17, 949 11 Nitra
0911/328 921, 0911/328922, hovoriaciweb@gmail.com
Obsah
Divadlo Zrakáč po dvoch rokoch v Nitre.......................1 
Ďakujeme......................................................................2
Veľkonočný turnaj v QARDE.........................................2
Vyberte si pesničku ......................................................2
Za prístupné voľby ........................................................3
Presťahovali sme dvoch „psov“ ....................................4
Používate diktafón Eltrinex V12?...................................4
Zapojte sa do klubových aktivít......................................4

Divadlo Zrakáč po dvoch rokoch v Nitre
Ako už mnohí viete, v utorok 31. marca zavíta do Nitry opäť bratislavské divadlo Zrakáč tvorené prevažne hercami s ťažkým zrakovým postihnutím. V štúdiu Divadla Andreja Bagara odohrá dve predstavenia so začiatkami o 17:00 a 19:00 hod. s ďalšou autorskou hrou „Ste medzi nami“. Hra je veselým, ale aj poučným pohľadom do života ľudí so zrakovým postihnutím.  
Vstupenky v cene 5 € na predstavenie si môžete zabezpečiť na tel. 0907 403022, e-mail: zbranek.peter@gmail.com, alebo 0907 651565, e-mail: iveta.zbrankova@gmail.com, taktiež priamo v pokladni DAB tel. 037/652 4872.
 
Ďakujeme
všetkým z Vás, ktorí ste vypočuli naše prosby v prvom dvojčísle Očka a pracujete na získaní 2% daní pre našu organizáciu. Využili sme mimoriadnu príležitosť s vystúpením divadla Zrakáč v Nitre a venujeme zo SINA Nitra každému, kto nám vlani 2% poukázal, 2 vstupenky. Mnohé mená podľa zoznamu, ktorý nám daňový úrad zaslal, vieme priradiť, našich členov a rodinných príslušníkov. Iných darcov však nepoznáme. Pokiaľ máte niekoho, kto nám 2% poukázal, a ešte nemá vstupenky, na základe Vašej informácie a nášho zoznamu mu ich poskytneme.

Veľkonočný turnaj v QARDE
2. ročník medzinárodného Veľkonočného turnaja v Qarde sa uskutoční v sobotu 4. apríla 2020 v spoločenskej miestnosti strediska SINA Nitra, n.o. na Nedbalovej 17. Registrácia účastníkov je od 9:00 hod., otvorenie turnaja o 10:00 hod.  Účastnícky poplatok (platí i sprievodca), v ktorom je zahrnutý obed, káva, minerálka, veľkonočný darček pre účastníkov a ceny pre víťazov, je 4 €. Platí sa pri registrácii. Prihlásiť sa môžete do pondelka 31. marca 2020, tel. 0911 328921 p. Zbranek.  Prípadné požiadavky na nocľah nám nahláste do stredy 11. marca 2020.
Klubové stretnutie s Qardom sa uskutoční v sobotu 14. marca, kedy radi zaučíme aj začiatočníkov, ktorí by sa chceli zúčastniť Veľkonočného turnaja.  

Vyberte si pesničku 
Pozvánku na VČS, ktorá sa uskutoční 18. apríla v reštaurácii  Olympia a bude spojená s oslavou Dňa matiek, zašleme až s aprílovým Očkom. Program však pripravujeme už teraz. Keď v ňom chcete vystúpiť a zaspievať ženám s klavírnym sprievodom nášho skvelého hosťa Ondra Rosíka, prihláste sa s názvom skladby na 0911 328921 do pondelka 1. apríla 2020. 

Za prístupné voľby
Z Úradu komisára pre osoby so zdravotným postihnutím prišla na Úrad ÚNSS nasledujúca žiadosť: 
Vážení priatelia, vykonávame prieskum prístupnosti volieb pre ľudí so zdravotným postihnutím z hľadiska architektonických a komunikačných bariér. Stále sa stretávame s veľkým množstvom schodov do budov, v ktorých sú volebné miestnosti a s ponižujúcim čakaním pod schodmi budovy na príchod členov volebnej komisie.
Dovoľujeme si Vás osloviť s prosbou o vyplnenie dotazníka na našom webovom portáli alebo facebooku Úradu komisára pre osoby so zdravotným postihnutím. Fotografické dokumentácie o bariérach je možné do formulára tiež pripojiť. Linky na anonymný dotazník 
https://www.komisarprezdravotnepostihnutych.sk//Volby
https://www.facebook.com/komisar.sk/posts/182794193154797
Ďakujem za spoluprácu
Zuzana Stavrovská
komisárka pre osoby so zdravotným postihnutím
Email: zuzana.stavrovska@komisar.sk
Úrad komisára pre osoby so zdravotným postihnutím
Račianska 153, 831 54  Bratislava 35
Tel. 02/20420309, mobil: 0911269021
www.komisarprezdravotnepostihnutych.sk

Presťahovali sme dvoch psov
Nie živých, ale pokladničky s maketou psa, ktoré spravujeme v rámci zbierky ÚNSS 4-nohé oči.  V dôsledku pripravovanej rekonštrukcie Starého divadla Karola Spišáka sa odtiaľ pes presťahoval do bowlingovej kaviarne v OC Mlyny v Nitre (na 2.posch.). Druhému psovi sa nedarilo v Krajskej knižnici K.Kmeťka, tak sme mu našli nové pôsobisko v Bille v OC Centro v Nitre. Pripomíname, že naša ZO spravuje ešte dve pokladnice s maketou psa v Nitre: v bistre Bearded Brothers (U bradatých bratov) na Nábr.Mládeže a v Biskupskom hostinci v parku. Krajské stredisko má v kraji 5 pokladníc, z toho v Nitre: v Bille na Klokočine, v kine Cinemax na Chrenovej a v klientskom centre mestského úradu.

Používate diktafón Eltrinex V12?
Táto užitočná pomôcka pre nevidiacich a slabozrakých sa v Tyflocompe, s.r.o., predáva už deväť rokov. My pripravujeme stretnutie jej používateľov, ktoré by sa malo konať v Žiline. Chceme vám priblížiť prácu s týmto diktafónom, zopakovať klávesové skratky a vzájomne si vymeniť používateľské skúsenosti. Prihláste sa do konca marca (meno, adresu a telefonický kontakt) na telefónne číslo 0903 556 011. V prípade dostatočného záujmu Vám oznámime termín a miesto konania. Milan Antal

Zapojte sa do klubových aktivít v SINA Nitra, n.o.
Skúšky súboru RADOSŤ - Každý pondelok o 9:30 h.
Tvorivé dielne krúžku RADKA - Každý štvrtok o 9:30 h.
Kondičné cvičenie - Každý utorok 15:30 hod.
Očko  3/2020 – spracoval Josef Zbranek